Vores vaskemaskine ophørte pludselig med at virke, hvorfor vi fandt en vaskemaskine på Elgiganten.dk. Idet at vi har små børn, havde vi brug en hurtig levering. De kunne nemlig levere vaskemaskinen 2 dage efter. Vi bestilte søndag aften, hvorfor den skulle ankomme tirsdag. 
Vi bestilte kantstenslevering, hvor vi betalte 399 kr for, at få den leveret allerede 2 dage efter. 
Den pågældende tirsdag kan jeg ikke forstå, hvorfor de ikke ringer, og nærstuderer min faktura. Her står der, at vaskemaskinen bliver leveret om torsdagen. Altså 4 dage efter bestilling. En leveringsperiode som koster 299 kr. på deres hjemmeside. 

Jeg undersøger med 5 forskellige vaskemaskiner, og de fortæller allesammen det samme, at det koster 399 kr for levering efter 2 dage, og 299 efter 4 dage. Senere er det gratis. 

Jeg er selvfølgelig forundret over, at der står 4 dages levering på fakturaen og ringer til kundeservice, som efter en længere samtale erkender, at der er sket en fejl. 

Jeg siger specifikt, at den eneste grund til at den er bestilt hos dem, var pga den korte leveringstid. 

Man kan ikke skrive én leveringstid og samtidigt tage betaling for det, også senere i fakturaen skrive en senere dato. Det er falsk markedsføring. 

Man afslår mulighed for, at tale med en overordnet, og henholder sig blot til, at det ikke er noget de kan gøre noget ved. 

Der bliver tilbudt at slå 100 kr af i leveringsprisen, hvilket jeg først går med til, selvom det overhovedet ikke er et afslag i prisen, men blot standard pris. 

Herefter bliver jeg gjort bekendt med, at jeg skal ringe igen efter leveringen, for at få de 100 kr tilbage, som de fejlagtigt har opkrævet forkert. Jeres medarbejder nægtede at tilbagebetale det tilgodehavende, før varen var leveret. Må indrømme at dette var prikken over i´et for mig, og jeg vælger at annullere min ordre. 


Det er falsk markedsføring, at man angiver én leveringsdato, som man endda betaler ekstra for, for at lokke kunderne til at købe, hvorefter man i fakturaen angiver en anden dato end den lovede. Derudover vil man ikke imødekomme sine kunder, med et afslag i leveringsprisen, på trods af, at man ikke har overholdt sine forpligtigelser. 
Desuden vil man ikke gå i dialog med sine kunder, og lade dem tale med en overordnet. Man smører således problemet af på de stakkels ansatte, at man har et system, som er fejlbehæftet, og at man fejlagtigt indkræver for meget uden at kunne levere det man lover. 

Sidst men ikke mindst, har man den frækhed, at bede kunden om at ringe igen, for at få sit tilgodehavende tilbagebetalt. 


Det er i den grad en ommer Elgiganten! 


I kunne tilbyde at ringe kunden op, når leverancen er gennemført, og derefter sørge for,
at kunden får sine tilgodehavende penge retur! Hvorfor er det kunden der skal ringe igen, når det er Elgiganten der har både har oplyst om forkert leveringsdato, samt opkrævet for meget i fragt. 

Hvis I havde tilbudt dette, havde jeg nok bibeholdt min ordre. 

Det andet virker direkte arrogant og oser af ligegyldighed. Det er dårlig service. Erkend jeres fejl, og kompenser kunden. Kunden skal ikke arbejde ekstra grundet Jeres fejl. 

Jeg fik mig en rigtig fin vaskemaskine i Power. Igen fik jeg bekræftet, at Elgiganten er ligeglade med kunden. 

Elendig service hele vejen igennem.